
SLUŽBA – VLASTITI POGON GRADA KARLOVCA ZA
OBAVLJANJE KOMUNALNE DJELATNOSTI
Povjerenstvo za provedbu javnog natječaja
KLASA: 112-01/26-02/31
URBROJ: 2133-1-03-01/05-26-3
Karlovac, 13. srpnja 2026.

Sukladno odredbama članka 20. - 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11,  4/18, 112/19, 17/25), Povjerenstvo za provedbu javnog natječaja, daje sljedeće

UPUTE I OBAVIJESTI KANDIDATIMA 

I. OBJAVA JAVNOG NATJEČAJA

	Pročelnik – upravitelj Službe – Vlastitog pogona Grada Karlovca za obavljanje komunalne djelatnosti raspisao je javni natječaj za prijam u službu namještenika u Grad Karlovac, u Službu – Vlastiti pogon Grada Karlovca za obavljanje komunalne djelatnosti, na radno mjesto: tehničar za održavanje – dispečer pauka (1 izvršitelj – m/ž), na neodređeno vrijeme, uz obvezni probni rad od 3 mjeseca.
Javni natječaj je objavljen u „Narodnim novinama“ i na mrežnoj stranici Grada Karlovca www.karlovac.hr dana 15. srpnja 2026. godine.
		
II. OPIS POSLOVA RADNOG MJESTA:
	-organizira i kontrolira smještaj vozila na odlagalištu 

	-vrši naplatu troškova započetih radnji i premještanja vozila na odlagalište 

	-evidentira vozila na odlagalištu te izdaje vozila vlasniku/vozaču, evidentira i ispisuje podatke o vozaču vozila, uručuje obavijesti o počinjenom prekršaju izdane od Prometnog redarstva, te zaprima pozive i u koordinaciji s izdavateljem naredbe, Prometnim/komunalnim redarom, šalje posade pauka na intervenciju, vodi evidenciju o preuzetim obavijestima o počinjenom prekršaju 

	-zaprima prijave o oštećenju vozila i unosi u zapisnik o preuzimanju vozila 

	-evidentira dnevni utržak,  priprema za uplatu i uplaćuje na račun u banci 

	-zaprima pozive i u koordinaciji s izdavateljem naredbe, Prometnim/komunalnim redarom,  šalje posadu pauka na intervenciju te održava poslovan odnos sa strankama i davanju ispravnih informacija 

	-brine za napajanju opreme, pos uređaja, kamera, rampe, aparata za rad na terenu i ostalog 

	-vodi evidenciju ležarina za sva vozila, a za neregistrirane nakon isteka 30 dana obavještava nadređene, kontrolira naplatu kroz sustav  i suodgovoran je za naplatu prihoda 

	-vodi evidenciju o prijeđenim kilometrima  i potrošnji goriva za vozilo „pauk“, vodi evidenciju o tehničkom pregledu vozila i priprema dokumentaciju za tehnički pregled 

	-radi i druge poslove po nalogu upravitelja 



III. PODACI O PLAĆI

Osnovna bruto plaća je umnožak koeficijenta složenosti poslova navedenog radnog mjesta 2,00  i osnovice za izračun plaće u iznosu od 700,00 EUR  uvećane za 0,5% za svaku navršenu godinu radnog staža. 


				
IV. PROVJERA ZNANJA I SPOSOBNOSTI

1.Provjera znanja vršit će se iz slijedećih izvora (pismeno testiranje):

1.1. Zakon o sigurnosti prometa na cestama  (NN 67/08, 48/10, 74/11, 80/13, 158/13, 92/14, 64/15, 
108/17, 70/19, 42/20, 85/22, 114/22, 133/23, 145/24) – Glava 12 „ Zaustavljanje i parkiranje“
 (čl. 78. do 88.)
1.2. Odluka o premještanju, blokiranju i uklanjanju vozila s javnih površina i zemljišta u vlasništvu  
       Grada Karlovca („Glasnik Grada Karlovca“ broj 6/2020)
1.3. Opći uvjet isporuke komunalne usluge nadzora, premještanja, blokiranja i uklanjanja nepropisno   
        zaustavljenih ili parkiranih vozila na javnim  i površinama javne namjene na području Grada 
        Karlovca („Glasnik Grada Karlovca“ broj 18/2024),

V. PRAVILA I POSTUPAK TESTIRANJA: 

· Natječajni postupak provodi Povjerenstvo za provedbu javnog natječaja, koje obavlja sljedeće poslove:
· utvrđuje koje su prijave na javni natječaj pravodobne i potpune,
· utvrđuje listu kandidata prijavljenih na javni natječaj koji ispunjavaju formalne uvjete propisane javnim natječajem,
· kandidate s liste poziva na prethodnu provjeru znanja i sposobnosti,
· provodi postupak provjere znanja i sposobnosti,
· podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.
· Nepravodobne ili nepotpune prijave: Ukoliko je prijava na javni natječaj nepravodobna i/ili nepotpuna (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz javnog natječaja ne smatra se kandidatom prijavljenim na javni natječaj. Osobi koja nije podnijela pravodobnu i urednu prijavu ili ne ispunjava formalne uvjete iz javnog natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na javni natječaj. Protiv obavijesti osoba nema pravo podnošenja pravnog lijeka.

· Provjera znanja i sposobnosti kandidata
Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete iz javnog natječaja. Prethodna provjera znanja i sposobnosti kandidata obavlja se putem pisanog testiranja i intervjua.
Ako kandidat ne pristupi testiranju, odnosno odustane od testiranja smatra se da je povukao prijavu na javni natječaj i ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na mrežnoj stranici Grada Karlovca www.karlovac.hr najmanje 5 (pet) dana prije održavanja provjere. 
· Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.
Po utvrđivanju identiteta, kandidatima će biti podijeljeni testovi.
Za vrijeme provjere znanja i sposobnosti nije dopušteno:
     	- koristiti se bilo kakvom literaturom odnosno bilješkama
    	- koristiti mobitel ili druga komunikacijska sredstva
    	- napuštati prostoriju u kojoj se provjera odvija
- razgovarati s ostalim kandidatima niti na bilo koji drugi način remetiti koncentraciju kandidata.
Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

· Na pisanome testiranju kandidatima se dodjeljuje od 1 do 10 bodova. Smatra se da su kandidati uspješno položili test ako su ostvarili najmanje 50% (5 bodova) na testiranju.
S kandidatima koji uspješno polože test provest će se intervjui (razgovori). Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u upravnim tijelima Grada Karlovca. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

· Izabrani kandidat bit će pozvan da u primjerenom roku, a prije donošenja rješenja o prijmu u službu, dostavi uvjerenje nadležnog suda da se protiv njega ne vodi kazneni postupak i uvjerenje 
o zdravstvenoj sposobnosti za obavljanje poslova radnog mjesta te dostavi na uvid izvornike dokaza o ispunjavanju formalnih uvjeta iz javnog natječaja, čije su preslike priložene uz prijavu na javni natječaj, uz upozorenje da se nedostavljanje traženih isprava smatra odustankom od prijma u službu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.
						

                        ZA POVJERENSTVO
                         PROČELNIK - UPRAVITELJ
                    Ivan Uđbinac, mag.oec.























DOSTAVITI:
1. Mrežna stranica Grada Karlovca 
2. Pismohrana                                                           

